  Майя Бывальцева Сюмси ёросъя одӥг мандатъём 41 номеро быръён округъя Удмуртиысь Кун Кенешлэн депутатэз луиз Александр Мурашов. Тодмо луизы улосвыл парламентэ 27-тӥ южтолэзе ортчытэм ватсаса быръёнъёслы нырысь-валысь йылпумъянъёс. Иворъёсъя «Удмуртия» агентстволы со сярысь веразы элькунысь Быръёнъёсъя валтӥсь ӧриын. Быръёнъёсъя участокъёсысь ГАС «Выборы» сӧзнэтэ вуэм ивортонъёсъя, «Единая Россия» партилэн ёзчиез Александр Мурашов 76,24 процент куараен вормиз. «Справедливая Россия» партилэн ёзчиез Владимир Овсянников 9,33 процентсэ куараосты люказ. Куара сётонэ 43,84 процентэз бырйисьёс пыриськизы. Тодэ вайытом, ватсаса быръёнъёсын Удмуртиысь Кун Кенешлэн депутатэзлэн мандатэз понна озьы ик вожвылъяськизы Сергей Воронин (ЛДПР), Юрий Мишкин («Коммунисты России») но Роман Чуркин (КПРФ). Александр Степанович Мурашов вордскиз 30-тӥ пӧсьтолэзе 1956-тӥ арын Удмурт АССР-ысь Вавож ёросысь Тыловыл-Пельга гуртын. Дышетскиз Ижысь механикая институтын. 2014-тӥ арысен та дырозь Удмуртилэн тӧроезлэн Советникез. Тегъёс: Политика Сюмси быръёнъёс Удмуртия КунКенеш  